Popis projektu

Ohnivé zjavenie (Fiery Vision) je 2D adventure, horror akčná pixel hra.

Inšpirovaná podľa skutočných udalostí.

Hra sa odohráva v Prešporku, 16. storočie. Príbeh sleduje hlavného protagonistu Hieronymusa Gladicha - kňaza a exorcistu, ktorý je poslaný spolu s ostatnými exorcistmi, potvrdiť existenciu spiritu, ktorý zanecháva za sebou ohnivé zjavenia, padá mnoho otázok, je to démon, Božie zjavenie alebo hnev ducha?

Jediné, čo sa vie je len to, že tento spirit sa zjavuje obyčajnému dievčaťu, dcére šľachtica, Regine Fischerin. Cirkev pochybuje o jeho existencii, no tieto sa však neskôr vytratia, jeho skutočnosť sa potvrdí a nastane jeden z najrevolučnejších objavov pre cirkev.

Dôkaz, že očistec existuje.

Celá hra je v pixel art štýle, podobná starým adventúram, s obsahom jednoduchých cinematicov, akčnými sekvenciami a desivými momentmi.

Dôležitou súčasťou hry je hlavne príbeh.

Elevator Pitch

Ohnivé zjavenie (Fiery vision) je akčná, dobrodružná hororová hra odohrávajúca sa v Prešporku v 16. storočí, kde hráč hrá za exorcistu, vyšetrujúceho existenciu nebezpečného ducha.

Inspiration

Hry

- Faith: The Unholy Trinity (2022)

- Legend of Zelda (1986)

Filmy

- Exorcista (1973)

- Deviata brána (1999)

- Konštantín (2005)

Main story

Príbeh je inšpirovaný podľa skutočných udalostí (najmä knižnou predlohou „Prešporský duch“)

Odohráva sa v 16. storočí v Prešporku (Bratislava). Hráč hrá za postavu s menom, Hieronymus Gladich, je to kňaz a exorcista, ktorý je jedného dňa poslaný cirkvou spolu s ďalšími piatimi kňazmi do Prešporku vyšetriť existenciu ducha/démona, ktorý sa zjavuje mladému dievčaťu Regine a zanecháva po sebe spálené stopy. Prvé dni sa snažia zistiť, či nejde skôr len o výmysel dievčiny, napokon sa zistí, že to tak nie je. Hieronymus sa neskôr v príbehu stane svedkom toho ako duch fyzicky napadne nevinné dievča, potom ako s ním nehodlá spolupracovať, všetko to uvidí spoza kľúčovej dierky, a to započne vyšetrovanie. Neskôr sa hráč dozvie, že duch nekomunikuje s nikým iným len s Reginou. Prečo ale na ňu útočí? Po niekoľkých questoch, sa hráč, potom ako Regine poradí spolupracovať a zistiť pôvod ducha, dozvie jeho meno, duch sa volá Hanz Klement, ktorý bol bývalí richtár Prešporku. Duch Hanza sa celú dobu zjavuje len Regine, pretože jej rod ho môže zachrániť od toho aby sa nedostal do pekla. Prečo ale práve ju? Táto otázka má mnoho odpovedí, je veľa teórií prečo si vybral len Reginu, Hanz mohol mať nejaký dlhodobý konflikt s jej otcom alebo celou rodinou predtým než zomrel, čo je asi najviac pravdepodobné. Hanz keďže nechce skončiť v pekle, si vyberie práve Reginu na to, aby mu pomohla jeho dušu vykúpiť. Aby sa tak stalo, Regina musí splniť určité úlohy, požiadavky, ktoré keď sú splnené ho dostanú do neba. Nato však nie je sama, pomáha jej Hieronymus (Hráč), ktorý sa snaží zachrániť Reginu a aj dušu Hanza. Dokáže teda hráč zachrániť dušu živého a mŕtveho?

Počas týchto questov sa zjavujú démoni, ktorý chcú Hieronymusa zastaviť aby Hanzovu dušu zachránil.

Hra ma viacero koncov. Konce vlastne vyplývajú z toho ako sa hráč v určitých momentoch rozhodol, a aj aké požiadavky splnil.

Skutočný koniec (True ending), Regina prežila a duch Hanza sa dostal do neba.

Zlý koniec 1 (Bad ending 1), Regina zomiera, ale duša Hanza sa dostala do neba.

Zlý koniec 2 (Bad ending 2), Regina prežila, ale duša Hanza horí v pekle.

Najhorší koniec (Worst ending), Regina zomrela a duša Hanza horí v pekle.

Levels

Levely sa budú odohrávať na miestach, kde sa odohrával samotný skutočný príbeh. Príbeh je v chapteroch a levely sú prispôsobené podľa toho.

**Chapter 1**

Hráč dostane v prvých leveloch prípravu pred plnou hrou. Naučí sa základy.

Level 1 - Pressburg – Introdukcia, hráč sa slobodne pohybuje po Prešporku (nie po celom meste, bude tam limit), kým nepríde k Regine.

Level 2 - Canals of Pressburg – Hráč sa nachádza v kanáloch. Prvé stretnutie s démonmi, predstavenie mechaník.

Level 3 – Cellar of count Pálfy – Pivnica v paláci grófa. Stretnutie s duchom a ďalšími démonmi.

**Chapter 2**

Pre hráča začína advanced gameplay, všetko čo sa naučil musí používať.

Level 1 – Reeve´s wife – Odohráva sa v okolí Prešporku. Hráč cestuje za kľúčovou postavou v príbehu, taktiež stretáva nepriateľov

Level 2 – Father´s fortune – Odohráva sa v Prešporku. Po neúspešnej úlohe hráč cestuje k inej postave, stretnutie nepriateľov ale nenastáva.

Level 3 – Blood money – Odohráva sa v Prešporku v grófovom paláci. Hráč stretáva ducha opäť znovu. Prvý bossfight.

**Chapter 3**

Začína sa Hard mode, nepriatelia sú odolnejší a silnejší.

Level 1 – Press of church – Hráč hľadá v Prešporku predošlú postavu, u ktorej neuspel. Stretáva silnejších nepriateľov.

Level 2 – Forest – Hráč za prešporkom pomáha Sochárom hladať vhodný strom (Dub). Stretne silnejších nepriateľov a neutrálneho ducha Hanza.

Level 3 – God´s final word – Bossfight s duchom v Regininom kaštieli hráč rozhoduje z predošlých rozhodnutí o osude Reginy a Hanza. Hráč dostáva lepšie vybavenie, nával nepriateľov.

Level 4 – Epilogue – Rôzne konce:

True ending – Odohráva sa v kostole, hromy kričia oblohou, dav je zdesený. Blesk udrie do zeme a hlasný hrom zaznie kostolom, duch sa zjaví davu ako holubica na oltári, odletí prebije sa cez okno nad oltárom. Odlieta do neba, Hanzova duša bola spasená.

Existencia očistca sa týmto cirkvou potvrdzuje.

Regina čaká pred kostolom hráča a poďakuje mu, duch už pre ňu naďalej nepredstavuje nebezpečenstvo, a zároveň je rada, že ho dokázala spoločnými silami zachrániť.

Hráčovi sa ukáže skutočný osud hlavnej postavy.

Bad ending 1 – Podobne sa odohráva v kostole, duch sa zjaví a odletí ako holubica do nebies. Hráča však pred kostolom Regina nečaká. Hanz dosiahol spásu, ale Reginu zachrániť nedokázali. Hieronymus odchádza k jej hrobu modliť sa pre jej bezpečnú cestu do neba, a ľutuje.

Osud hlavnej postavy hráč neuvidí.

Bad ending 2 – V kostole nikto není. Je prázdny v smutných až šedých farbách. Hanz sa do neba nedostal, žiaľ, skončil v pekle.

Regina je v kostole v spovedelnici, čaká na Hieronymusa. Potom ako sa s ňou začne rozprávať, povie, že je šťastná, no zároveň smutná. Duch už síce nepredstavuje pre ňu nebezpečenstvo, ale zároveň ľutuje, že ho nedokázala spolu s Hieronymusom zachrániť.

Osud hlavnej postavy hráč neuvidí.

Worst ending – Hráč sa objavuje na cintoríne, oplakáva smrť Reginy. Duchovi taktiež nedokázal pomôcť. Pre hráča si prídu vojaci poslaný cirkvou, je obvinený za kacírstvo a podporovanie diabla. Osud hlavnej postavy, za ktorú hráč hral je neznámy.